სერგეი ბარბარესი
სერგეი ბარბარესი (ბოსნ. Sergej Barbarez; დ. 17 სექტემბერი, 1971; მოსტარი) — ბოსნიელი ფეხბურთელი. კარიერა გაატარა გერმანიის ბუნდესლიგის წამყვან კლუბებში, რომელთაგან ყველაზე ნაყოფიერი პერიოდი ჰამბურგში ჰქონდა, სადაც 174 მატჩი ჩაატარა და 65 გოლი გაიტანა. 2000-2001 წლების სეზონში გახდა ბუნდესლიგის ბომბარდირი 22 გატანილი ბურთით, შალკეს დანიელ თავდამსხმელ ებე სანდთან ერთად. ბოსნიის ეროვნულ გუნდში 47 მატჩი ჩაატარა და 17 გოლი გაიტანა.